У Вікіпедыі ёсць артыкулы пра іншых асоб з прозвішчам Шчэрба.

**Уладзімір Шчэрба** (нар. 1 красавіка 1986, Мінск) — беларускі футбаліст, абаронца.

Клубная кар’ера
---------------

Пачынаў кар’еру ў Мінску, але хутка перабраўся ў брэсцкае «Дынама», дзе дарос да іграка асновы. Сезон 2011 правёў у Расіі ў складзе арэнбургскага «Газавіка», пасля чаго вярнуўся ў Беларусь, трапіўшы ў склад магілёўскага «Дняпра».

У лютым 2013 года зноў стаў іграком брэсцкага «Дынама». Здолеў замацавацца ў аснове, стаў выступаць на пазіцыі правага абаронцы (часам левага абаронцы).

Сезон 2014 пачаў у якасці правага абаронцы. У матчы 3-га тура супраць «Белшыны» (12 красавіка) на 28-й хвіліне атрымаў чырвоную картку з-за сутыкнення з Яраславым Багуновым. Выдаленне і пенальці выклікалі незадавальненне іншых ігракоў, у выніку быў выдалены таксама і Сяргей Кандрацьеў, пасля чаго брэсцкі клуб удзевяцёх разгромна саступіў 0:7, а Шчэрба атрымаў трохматчавую дыскваліфікацыю. Пасля вяртання зноў стаў гуляць правага абаронцу, але часам выступаў на левым фланзе і ў паўабароне.

У лютым 2015 года падоўжыў кантракт з «Дынама». У сезоне 2015 стаў выкарыстоўвацца звычайна ў якасці флангавага паўабаронцы. Па заканчэнні сезона 2015 пакінуў Брэст.

У студзені 2016 накіраваўся ў жодзінскае «Тарпеда-БелАЗ» і неўзабаве падпісаў кантракт з гэтым клубам. У складзе аўтазаводцаў стаў асноўным правым абаронцам. У студзені 2017 года падоўжыў пагадненне з жодзінцамі. У першай палове сезона 2017 рэдка з’яўляўся на полі, пазней стаў часцей гуляць у аснове. У лістападзе 2017 года падпісаў новы аднагадовы кантракт з «аўтазаводцамі». У 2018 і першай палове 2019 гадоў звычайна выхадзіў у стартавым складзе каманды, другую палову сезона 2019 прапусціў з-за траўмы. У 2020 годзе стаў часцей заставацца на лаўцы запасных. У студзені 2021 года па заканчэнні кантракта пакінуў «Тарпеда-БелАЗ».

У студзені 2021 года стаў трэніравацца з брэсцкім «Дынама» і ў лютым падпісаў пагадненне з клубам. Пачынаў сезон 2021 у стартавым складзе каманды, з ліпеня стаў часцей заставацца на лаўцы запасных. У лютым 2022 года падоўжыў пагадненне з дынамаўцамі. У сезоне 2022 чаргаваў выхады ў стартавым складзе і заставанне на лаўцы запасных. У студзені 2023 года падпісаў новы кантракт з брэсцкім клубам. У снежні 2023 года пакінуў «Дынама».

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2020
* Беларусь Уладальнік Кубка Беларусі (2): 2007, 2016

Крыніцы
-------

1. ↑  Vladimir Shcherbo // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Футбол. Владимир Щербо: Богунов — мой любимый актер после Джимма Керри (руск.)(недаступная спасылка). *pressball.by* (13 красавіка 2014). Архівавана з першакрыніцы 16 красавіка 2014.
4. ↑  Клопоцкий, Щербо, Нечаев и Соловей продлили контракты с брестским "Динамо" (руск.). *football.by* (19 лютага 2015). Праверана 12 снежня 2023.
5. ↑  Перепечко, Челядко, Щербо и еще пять игроков покинули брестское "Динамо" (руск.). *football.by* (30 лістапада 2015). Праверана 12 снежня 2023.
6. ↑  Антон Голенков и Владимир Щербо пополнили ряды "Торпедо-БелАЗ" (руск.). *football.by* (25 студзеня 2016). Праверана 12 снежня 2023.
7. ↑  Владимир Щербо продлил контракт с "Торпедо-БелАЗ" (руск.). *football.by* (20 студзеня 2017). Праверана 12 снежня 2023.
8. ↑  Павловец и Щербо продолжат выступать за жодинское "Торпедо-БелАЗ" (руск.). *football.by* (30 лістапада 2017). Праверана 12 снежня 2023.
9. ↑  Алисейко и Щербо покинули "Торпедо-БелАЗ" (руск.). *football.by* (6 студзеня 2021). Праверана 12 снежня 2023.
10. ↑  Футбол. Защитник Владимир Щербо подписал контракт с брестским "Динамо" (руск.)(недаступная спасылка). *pressball.by* (10 лютага 2021). Архівавана з першакрыніцы 29 красавіка 2021.
11. ↑  Брестское "Динамо" продлило контракты с четырьмя футболистами (руск.). *football.by* (4 лютага 2022). Праверана 12 снежня 2023.
12. ↑  Владимир Щербо продлил контракт с брестским "Динамо" (руск.). *football.by* (19 студзеня 2023). Праверана 12 снежня 2023.
13. ↑  Брестское "Динамо" рассталось со Щербо (руск.). *football.by* (12 снежня 2023). Праверана 12 снежня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |